รัฐบาลไทย-ข่าวทำเนียบรัฐบาล-มหาดไทยชื่นชมพ่อเมืองทั่วประเทศบูรณาการทีมในพื้นที่เดินเท้าเข้าให้กำลังใจพร้อมประสานการให้ความช่วยเหลือครอบครัวแรงงานไทยในอิสราเอลอย่างต่อเนื่อง
วันเสาร์ที่ 14 ตุลาคม 2566
14/10/2566
มหาดไทยชื่นชมพ่อเมืองทั่วประเทศบูรณาการทีมในพื้นที่เดินเท้าเข้าให้กําลังใจพร้อมประสานการให้ความช่วยเหลือครอบครัวแรงงานไทยในอิสราเอลอย่างต่อเนื่อง
มท. ชื่นชมพ่อเมืองทั่วประเทศบูรณาการทีมในพื้นที่เดินเท้าเข้าให้กําลังใจพร้อมประสานการให้ความช่วยเหลือครอบครัวแรงงานไทยในอิสราเอลอย่างต่อเนื่อง เน้นย้ํา “ผู้ว่าฯ ไม่ทอดทิ้งพี่น้องประชาชน” หากผู้ว่าฯ นายอําเภอ ช่วยเหลือสิ่งใดได้จะให้ความช่วยเหลือเต็มที่
มหาดไทยชื่นชมพ่อเมืองทั่วประเทศบูรณาการทีมในพื้นที่เดินเท้าเข้าให้กําลังใจพร้อมประสานการให้ความช่วยเหลือครอบครัวแรงงานไทยในอิสราเอลอย่างต่อเนื่อง เน้นย้ํา “ผู้ว่าฯ ไม่ทอดทิ้งพี่น้องประชาชน” หากผู้ว่าฯ นายอําเภอ ช่วยเหลือสิ่งใดได้จะให้ความช่วยเหลืออย่างเต็มที่ เคียงข้างพี่น้องประชาชนคนไทยทุกคน
วันนี้ (14 ต.ค. 66) นายสุทธิพงษ์ จุลเจริญ ปลัดกระทรวงมหาดไทย เปิดเผยถึงการดําเนินการให้ความช่วยเหลือครอบครัวของพี่น้องประชาชนผู้ใช้แรงงานไทยในประเทศอิสราเอลที่ในขณะนี้สถานการณ์ความไม่สงบที่อิสราเอลยังคงมีความรุนแรงเพิ่มมากขึ้น ซึ่ง นายเศรษฐา ทวีสิน นายกรัฐมนตรีได้ติดตามสถานการณ์ความไม่สงบที่เกิดขึ้นด้วยความกังวล และหวังว่าสถานการณ์จะกลับเป็นปกติในเร็ววัน พร้อมทั้งแสดงความเสียใจต่อการสูญเสียชีวิตและทรัพย์สิน ซึ่งท่านได้เน้นย้ําว่า “ไทยขอคัดค้านความรุนแรงที่เกิดขึ้นในทุกรูปแบบ โดยเฉพาะอย่างยิ่งเมื่อส่งผลกระทบต่อผู้บริสุทธิ์ รวมถึงคนไทย” โดย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้เน้นย้ําให้กระทรวงมหาดไทยประสานผู้ว่าราชการจังหวัดทุกจังหวัดได้ลงพื้นที่ไปสํารวจสภาพปัญหาความเดือดร้อนและให้กําลังใจพร้อมทั้งพิจารณาให้ความช่วยเหลือครอบครัวของแรงงานไทยที่อิสราเอลตามความเหมาะสม สมดังปณิธาน “บําบัดทุกข์ บํารุงสุข”
นายสุทธิพงษ์ จุลเจริญ ปลัดกระทรวงมหาดไทย กล่าวว่า ตนขอชื่นชมท่านผู้ว่าราชการจังหวัดทุกจังหวัดที่ได้นําความห่วงใยพี่น้องประชาชนของท่านนายกรัฐมนตรีและท่านรัฐมนตรีว่าการกระทรวงมหาดไทยข้างต้น ลงพื้นที่ไปสํารวจครัวเรือนของพี่น้องประชาชนคนไทยที่ไปใช้แรงงานในประเทศอิสราเอล โดยใช้แนวทางการทํางานตามโครงการอําเภอบําบัดทุกข์ บํารุงสุข แบบบูรณาการ ด้วยกลไก “ทีมอําเภอ” ทั้งทีมที่เป็นการทางการ คือ ปลัดอําเภอ กํานัน ผู้ใหญ่บ้าน ผู้บริหารองค์กรปกครองส่วนท้องถิ่น คณะกรรมการหมู่บ้าน และข้าราชการในพื้นที่ รวมทั้ง “ทีมจิตอาสา” จากภาคีเครือข่ายในพื้นที่ ทั้งภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน บูรณาการระดมทรัพยากรไปให้กําลังใจ ไปติดตามถามไถ่ ช่วยประสานงานการติดต่อสื่อสาร การดูแลช่วยเหลือในด้านการดํารงชีวิตประจําวัน ทั้งอาหารการกิน หยูกยารักษาโรค ที่อยู่อาศัย ปัจจัย 4 รวมทั้งนําแนวทางการขับเคลื่อนหนึ่งตําบลหนึ่งหมู่บ้านยั่งยืนตามพระดําริสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา โดยกลไก “หัวหน้าคุ้มบ้าน” ที่ในขณะนี้ทุกหมู่บ้านได้มีกลไกดังกล่าวในการดูแลสารทุกข์สุขดิบของพี่น้องประชาชนในทุกครัวเรือน รวมถึงการส่งเสริมด้านการดํารงชีวิตประจําวันแบบพึ่งพาตนเองตามหลักปรัชญาของเศรษฐกิจพอเพียงให้กับพี่น้องประชาชนที่ประสงค์เดินทางกลับมาใช้ชีวิตที่ประเทศไทยในภูมิลําเนาร่วมกับครอบครัว ทั้งการน้อมนําแนวพระราชดําริเสริมสร้างความมั่นคงด้านอาหารของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” เพื่อให้มีพืชผักสวนครัว พืชสมุนไพรไว้รับประทานในครัวเรือน การพัฒนาคุณภาพชีวิตผ่านโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่โคก หนอง นา โดยพัฒนาการจังหวัด พัฒนาการอําเภอ ให้ความรู้ คําแนะนํา ในการพัฒนาพื้นที่และส่งเสริมความรู้รักสามัคคีของคนในชุมชนมาร่วมกันลงแขกเอามื้อสามัคคี เพื่อให้มีพื้นที่ในการดูแลการใช้ชีวิตได้อย่างมีความสุข ทั้งเลี้ยงเป็ด เลี้ยงไก่ เลี้ยงปลา เลี้ยงกบ ปลูกไม้ไล่ระดับ สูง ต่ํา เตี้ย เรี่ยดิน หรือการปลูกพืช 4 อย่าง ประโยชน์ 5 อย่าง เป็นต้น ซึ่งสิ่งเหล่านี้ จะทําให้พี่น้องประชาชนที่ประสงค์เดินทางกลับมายังพื้นที่หมู่บ้านจะได้ใช้ชีวิตและต่อยอดไปสู่อาชีพที่จะทําให้ตนเองมีความสุข ครอบครัวมีความสุข อยู่ร่วมกันอย่างมีความสุขร่วมกัน อันเป็นความสุขที่ยั่งยืน
“จากรายงานการแถลงข่าวอย่างเป็นทางการของกระทรวงการต่างประเทศในวันนี้ มีประชาชนชาวไทยเสียชีวิตจากเหตุการณ์ความรุนแรงในอิสราเอล 24 คน ทั้งนี้ สําหรับข้อมูลการสํารวจสภาพปัญหาและการให้ความช่วยเหลือครอบครัวของแรงงานไทยในอิสราเอล ขณะนี้ท่านผู้ว่าราชการจังหวัด ท่านนายอําเภอ ตลอดจนหัวหน้าส่วนราชการในพื้นที่ ได้ลงพื้นที่ไปช่วยเหลือ เยี่ยมเยียน ให้กําลังใจ พี่น้องประชาชนแล้ว 278 ครอบครัว ในพื้นที่ 57 จังหวัด อาทิ 1) จังหวัดกําแพงเพชร มีข้อมูลผู้ใช้แรงงานที่เดินทางไปอย่างถูกกฎหมาย จํานวน 266 คน โดยทุกรายปลอดภัยดี ขณะนี้อยู่ในความดูแลของทหารอิสราเอลและเตรียมรอคําสั่งอพยพไปพื้นที่ปลอดภัยเพื่อขึ้นเครื่องบินกลับประเทศไทย ซึ่งนายชาธิป รุจนเสรี ผู้ว่าราชการจังหวัดกําแพงเพชร พร้อมด้วยนางกาญจนี รุจนเสรี ประธานแม่บ้านมหาดไทยจังหวัดกําแพงเพชร และหัวหน้าส่วนราชการ ได้ร่วมมอบสิ่งของให้กําลังใจกับครอบครัวของแรงงานไทยในพื้นที่อย่างต่อเนื่อง 2) จังหวัดปราจีนบุรี มีข้อมูลผู้ใช้แรงงานฯ จํานวน 30 ราย โดยนายรณรงค์ นครจินดา ผู้ว่าราชการจังหวัดปราจีนบุรี นําหัวหน้าส่วนราชการลงพื้นที่ ส่งมอบความห่วงใย และมอบสิ่งของแทนกําลังใจให้กับครอบครัวของแรงงานไทยที่ไปทํางานในประเทศอิสราเอล 3) จังหวัดชัยนาท นายนที มนตริวัต ผู้ว่าราชการจังหวัดชัยนาท นําหน่วยงานที่เกี่ยวข้องและนายอําเภอพร้อมทีมอําเภอลงพื้นที่ อําเภอเมืองชัยนาท อําเภอวัดสิงห์ อําเภอหันคา อําเภอสรรคบุรี และอําเภอมโนรมย์ เยี่ยมเยียนให้กําลังใจครอบครัวแรงงานที่ไปทํางานในประเทศอิสราเอล จํานวน 8 ครัวเรือน พร้อมทั้งกําชับกํานัน ผู้ใหญ่บ้าน และคณะกรรมการหมู่บ้าน ได้ร่วมกันดูแลให้กําลังใจครอบครัว หากมีสิ่งใดที่ให้ทางจังหวัด อําเภอ ได้ช่วยเหลือ โดยเฉพาะอย่างยิ่งการติดต่อประสานกับทางราชการ กระทรวงการต่างประเทศ ขอให้เร่งประสานมายังผู้ว่าราชการจังหวัดและนายอําเภอได้ตลอดเวลา 4) จังหวัดพัทลุง นางนิศากร วิศิษฏ์สรอรรถ ผู้ว่าราชการจังหวัดพัทลุง ลงพื้นที่มอบสิ่งของแทนกําลังใจให้กับครอบครัวของแรงงานไทยในประเทศอิสราเอลที่ไม่ประสงค์จะขอเดินทางกลับประเทศไทย 5) จังหวัดพิจิตร นายสิงหราช วงษ์เสงี่ยม รองผู้ว่าราชการจังหวัดพิจิตร รักษาราชการแทนผู้ว่าราชการจังหวัดพิจิตร พร้อมด้วยหัวหน้าส่วนราชการ ได้ลงพื้นที่ 9 ครอบครัว เพื่อให้กําลังใจแก่ครอบครัวของแรงงานไทยในอิสราเอล 6) จังหวัดตราด นายกัฬชัย เทพวรชัย รองผู้ว่าราชการจังหวัดตราด รักษาราชการแทนผู้ว่าราชการจังหวัดตราด นําหัวหน้าส่วนราชการลงพื้นที่ 5 ครอบครัว เพื่อให้กําลังใจแก่ครอบครัวของแรงงานไทย 7) จังหวัดหนองบัวลําภู นายสุวิทย์ จันทร์หวร ผู้ว่าราชการจังหวัดหนองบัวลําภู นําหัวหน้าส่วนราชการลงพื้นที่เยี่ยมเยียนให้กําลังใจและส่งมอบสิ่งของให้กับภรรยาของแรงงานไทยในอิสราเอลที่ได้รับบาดเจ็บจากเหตุการณ์ความไม่สงบ 8)จังหวัดลําพูน นายสันติธร ยิ้มละมัย ผู้ว่าราชการจังหวัดลําพูน พร้อมด้วยหัวหน้าส่วนราชการ นายอําเภอ ร่วมลงพื้นที่เยี่ยมเยียนให้กําลังใจ พร้อมมอบสิ่งของเพื่อสร้างขวัญและกําลังใจแก่ครอบครัวแรงงานไทยในอิสราเอลซึ่งเป็นชาวอําเภอแม่ทา จํานวน 2 ครัวเรือน 9) จังหวัดศรีสะเกษ นายอนุพงศ์ สุขสมนิตย์ ผู้ว่าราชการจังหวัดศรีสะเกษ นําหัวหน้าส่วนราชการ ลงพื้นที่เยี่ยมให้กําลังใจครอบครัวแรงงานไทยที่เสียชีวิตพร้อมให้ความช่วยเหลือ พร้อมทั้งเยี่ยมเยียนให้กําลังใจครอบครัวผู้ได้รับผลกระทบ 1 ราย มอบเงินช่วยเหลือ พร้อมถุงยังชีพ เครื่องอุปโภค บริโภค แก่ภรรยาผู้ได้รับผลกระทบ 10) จังหวัดกาฬสินธุ์ นายสนั่น พงษ์อักษร ผู้ว่าราชการจังหวัดกาฬสินธุ์ ลงพื้นที่ให้ความช่วยเหลือและเยี่ยมให้กําลังใจครอบครัวแรงงานไทยที่เสียชีวิตในเหตุการณ์ความรุนแรงประเทศอิสราเอล 11) จังหวัดอุดรธานี นายวันชัย คงเกษม ผู้ว่าราชการจังหวัดอุดรธานี ลงพื้นที่เยี่ยมเยียนและให้กําลังใจ มอบเงินช่วยเหลือ และถุงยังชีพแก่ครอบครัวแรงงานไทยในอิสราเอลที่เสียชีวิตในเหตุการณ์ความไม่สงบ และครอบครัวของแรงงานผู้ถูกควบคุมตัวในขณะนี้ 12) จังหวัดอุบลราชธานี นายศุภศิษย์ กอเจริญยศ ผู้ว่าราชการจังหวัดอุบลราชธานี พร้อมด้วยผู้ช่วยศาสตราจารย์จุรีรัตน์ กอเจริญยศ ประธานแม่บ้านมหาดไทยจังหวัดอุบลราชธานี ลงพื้นที่ให้กําลังใจและมอบถุงยังชีพแก่ครอบครัวของแรงงานไทยที่ได้รับผลกระทบจากการสู้รบในประเทศอิสราเอล และมอบเงินช่วยเหลือสงเคราะห์ พร้อมมอบชุดเครื่องอุปโภคบริโภค ชุดธารน้ําใจของเหล่ากาชาดจังหวัด และ 13) จังหวัดนครราชสีมา นายสยาม ศิริมงคล ผู้ว่าราชการจังหวัดนครราชสีมา มอบหมายให้นายไพรัตน์ อินทร์ปัญญา นายอําเภอเฉลิมพระเกียรติ และส่วนราชการลงพื้นที่เยี่ยมเยียนให้กําลังใจมารดาของแรงงานไทยผู้เสียชีวิตจากเหตุการณ์ความไม่สงบในอิสราเอล พร้อมมอบเงินช่วยเหลือ ถุงยังชีพ และเดินทางเยี่ยมให้กําลังใจครอบครัวแรงงานไทยที่ขณะนี้ยังใช้ชีวิตในอิสราเอล” นายสุทธิพงษ์ฯ กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้ายว่า กระทรวงมหาดไทยมีความห่วงใยพี่น้องประชาชนคนไทยทุกคน โดยเฉพาะอย่างยิ่งอย่างที่พวกเราทุกคนได้ทราบและติดตามข่าวสารเหตุการณ์ความไม่สงบในประเทศอิสราเอล ซึ่งมีพี่น้องคนไทยจํานวนมากที่ทํางานอยู่รวมทั้งกําลังประสบความเดือดร้อน ความลําบากยากแค้นในยามที่อิสราเอลกําลังอยู่ในภาวะสงคราม ดังนั้น สิ่งที่กระทรวงมหาดไทยทําได้ในขณะนี้โดยใช้ทุกกลไกที่มีอยู่ คือ การยึดมั่นในปณิธาน “บําบัดทุกข์ บํารุงสุข” และบรรเทาความเดือดร้อน ความทุกข์ยากลําบากใจของครอบครัวแรงงานไทยในอิสราเอลที่ในขณะนี้หลาย ๆ ครอบครัวอยู่ในภาวะขวัญเสีย ในภาวะกังวล บ้างก็นอนไม่หลับ บ้างก็รับประทานอาหารไม่ได้ เพราะห่วงใยลูกหลานที่ต้องใช้ชีวิต หรือจากคําบอกเล่าก็ยิ่งตอกย้ําความรู้สึกเมื่อรู้ว่าสมาชิกในครอบครัวได้เสียชีวิตหรืออยู่ระหว่างถูกควบคุมตัว โดยกระทรวงมหาดไทยจะยังคงติดตามสถานการณ์ร่วมกับพี่น้องคนไทยทุกคนอย่างต่อเนื่อง และมอบหมายให้ผู้ว่าราชการจังหวัด นายอําเภอ หัวหน้าส่วนราชการ และทุกกลไกในพื้นที่ ดูแลครอบครัวของพี่น้องประชาชนแรงงานไทยในอิสราเอลอย่างเต็มกําลังความสามารถ และหากครอบครัวแรงงานไทยต้องการติดต่อสอบถามข้อมูลกับกระทรวงการต่างประเทศ สามารถประสานไปยังท่านนายอําเภอ ท่านผู้ว่าราชการจังหวัด เพื่อเร่งติดต่อประสานงานกับกระทรวงการต่างประเทศโดยทันที “เราจะอยู่เคียงข้าง และร่วมให้กําลังใจพี่น้องประชาชนคนไทยทุกคนไปด้วยกัน”